Rarotonqa Beynəlxalq Hava Limanı
Rarotonqa Beynəlxalq Hava Limanı — (ing. Rarotonga International Airport) — Kuk adalarının yeganə beynəlxalq hava limanı. Hava limanı Rarotonqa adasının Avarua şəhərinin işgüzar hissəsindən 3 km qərbdə, şimal sahildə yerləşir. Hava limanı 1975-ci ildə İkinci dünya müharibəsində ABŞ-nin hərbi baza kimi istifadə etdiyi yerdə açılmışdır. 2003-cü ildə 650.000 $ qarşılığında hava limanı yenidən təmir olunmuşdur. 2009-cu ildə yenidən təmir işləri başladılmış və yeniləmə layihəsində 8,5 milyon $ xərclənmişdir. Yeni hava limanının açılışı 2010-cu ilin 22 iyununda baş tutmuşdur. Hava limanına avtomagistrallar çox yaxın olduqlarından təyyarələrin hava limanına enmələrinə yaxından baxmaq mümkündür. Xüsusilə R 8 yolu bu baxımdan seçilir.